அவை போல், மெய்யெழுத்துகள் ஆறு ஆறு எழுத்தாக வல்லினம், மெல்லினம், இடையினம் என மூன்று பிரிவாகப் பிரிக்கப்படுகின்றன. அவை உடம்பில் உள்ள மூலாதாரம், சுவாதிட்டானம், மணிபூரகம், அனாகதம், விசுத்தி, ஆஞ்ஞை என்னும் ஆறு ஆதாரங்களையும் அவற்றின் இடையே ஊர்ந்து செல்லும் இடகலை, பிங்கலை, சுழுனை என்னும் மூன்று நாடிகளையும் உடலின் தன்மைகளான வன்மை, மென்மை, இடைமை எனக் குறிக்கின்றன. எட்டு என்னும் எண்ணிக்கை வனப்பு, மெய்ப்பாடு, உணவுப்பொருள்  போன்றவை எட்டுவகையெனக் குறிக்கப்படுகின்றன. மெய் படும் பாடே மெய்ப்பாடு என்பதால்,  இவை அனைத்தும் உடலைச் சார்ந்தே  உரைக்கப் பட்டவை. உடலின் அளவும் உடலின் விருப்பும் வெறுப்பும் எட்டு.7 உடலோடு தொடர்புடைய எல்லாம் எட்டு என்பதால் வனப்பும் மெய்ப்பாடும் உணவும் எட்டாகக் கூறப்பட்டன. எட்டை  அடிப்படையாகக்  கொண்டே  பழந்தமிழ்  அளவுகள்  அமைந்துள்ளன.8 தமிழ் மருத்துவத்தில்  எட்டு என்பது ஓர் அடிப்படைக் கணக்காகும்.	மருத்துவப் பொருள்களை  எட்டுக்கு ஒன்றாகக் காய்ச்சினால் மருந்தாகும்.  இல்லாவிட்டால் விருந்தாகும். "சொல்லிய நாழி கொண்டு தூணியில் எட்டொன் றாக்கி நன்னீர் விட்டே எட்டொன்றாய்